Laur. Larsen

Peter Laurentius Larsen (født 10. august 1833 i Kristiansand, død 1. mars 1915 i Decorah i Iowa) var en norsk-amerikansk teolog, redaktør og skolemann.

Laur. Larsen ble dimittert fra Kristiansand katedralskole i 1850, studerte deretter teologi og ble ordinert til prest i Christiania i 1857, hvorpå han søkte og fikk et prestekall i USA. Senere ble han en ledende skikkelse innenfor det norsk-amerikanske miljøet. Han grunnla den første norske høyskole utenfor Europa, Det norske Luther College i Decorah i Iowa, der han var rektor 1861–1902 og professor 1861–1911. Han var dessuten mangeårig redaktør for Den norske Synodes blad.

Referanser

Litteratur 
 L. S. Swenson: «Prof. dr. Laur. Larsen, De norsk-amerikanske skolemænds Nestor». I: Symra, 1909
 K. Larsen: Laur. Larsen, Luther College President. - Northfield, 1936

Egne publikasjoner 
 Historisk Fremstilling af den Strid, som i Aarene 1861 til 1868 indenfor den norske Synode i Amerika har været ført i Anledning af Skriftens Lære om Slaver. - Madison (Wisconsin), 1868
 Synodalhaandbog indeholdende den Norske Synodes Forfatning samt Inkorporationsartikler, Bilove og gjældende Bestemmelser for dens Institutioner, Embedsmend og Virksomhed. - Decorah (Iowa), 1901
 «Nogle gamle minder». I: Symra, 1913
 «Atter nogle gamle minder». I: Symra, 1913

Lutherske prester fra USA
Norske lutherske prester
Norske lutherske teologer
Personer fra Kristiansand kommune
Alumni fra Kristiansand katedralskole